चंद्रयान-2 ने ली चांद के गड्ढों की तस्वीर, इनमें भारतीय वैज्ञानिक के नाम पर भी है एक गड्ढा  
चंद्रयान ने भेजी चांद के गड्ढ़ों की तस्वीरें
भारतीय वैज्ञानिक के नाम पर है 'मित्रा' नाम का क्रेटर 
4375 किलोमीटर की ऊंचाई से ली गईं हैं ये तस्वीरें
#ISRO
Lunar surface imaged by Terrain Mapping Camera-2(TMC-2) of #Chandrayaan2 on August 23 at an altitude of about 4375 km showing craters such as Jackson, Mach, Korolev and Mitra (In the name of Prof. Sisir Kumar Mitra)
For more images please visit https://t.co/ElNS4qIBvhpic.twitter.com/T31bFh102v
अंतरिक्ष एजेंसी ने कहा कि चंद्रमा के सतह की ये तस्वीरें 23 अगस्त को चंद्रयान-2 के टेरेन मैपिंग कैमरा- 2 द्वारा करीब 4375 किलोमीटर की ऊंचाई से ली गई. चंद्रयान- 2 द्वारा ली गई पहली तस्वीर इसरो ने 22 अगस्त को जारी की थी. 
बता दें चंद्रयान-2 तीन मॉड्यूल वाला अंतरिक्ष यान है जिसमें आर्बिटर, लैंडर और रोवर शामिल है. इस यान को 22 जुलाई श्रीहरिकोटा स्थित सतीश धवन स्पेस साइंस सेंटर से प्रक्षेपित किया गया था. इसरो ने गत 21 अगस्त को ‘चंद्रयान-2' को चांद की कक्षा में दूसरी बार आगे बढ़ाने की प्रक्रिया सफलतापूर्वक पूरी की थी. इसके साथ ही  इसरो ने कहा था कि इस प्रक्रिया (मैनुवर) के पूरी होने के बाद यान की सभी गतिविधियां सामान्य हैं.  मालूम हो यान को चंद्रमा की कक्षा में आगे बढ़ाने के लिए अभी और तीन प्रक्रियाओं को अंजाम दिया जाएगा. आगामी दो सितंबर को लैंडर ऑर्बिटर से अलग हो जाएगा और सात सितंबर को चांद के दक्षिणी ध्रुव क्षेत्र में ‘सॉफ्ट लैंडिंग' करेगा.